\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ПРЕДШКОЛСКА УСТАНОВА**

 **ЗРЕЊАНИН**

 Вука Караџића 3а, телефони: 023/561-505, 530-602

 Деловодни број: 520

 Датум: 20.01.2022

 Матични број : 08002304

 ПИБ: 101164933

 Шифра делатности :8891

**У Г О В О Р**

**УГОВОРНЕ СТРАНЕ**:

1. **Предшколска установа , Вука Караџића 3а, Зрењанин,** МБ 08002304, ПИБ 101164933 (у даљем тексту: Наручилац), кога заступа в.д.директора Владимир Петровић, са једне стране
2. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,** ул. **\_\_\_\_\_\_\_\_\_\_\_\_\_\_\_\_\_\_\_\_\_\_,** МБ \_\_\_\_\_\_\_\_\_\_, ПИБ \_\_\_\_\_\_\_\_\_\_**,** (у даљем тексту: Добављач) кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_, са друге стране

**ПРЕДМЕТ УГОВОРА:**

**Набавка рачунарске опреме и одржавање-Партија 1-Набавка рачунара и опреме**

Уговорне стране констатују:

- да је Наручилац на основу члана 52. Закона о јавним набавкама („Службени гласник РС“ бр. 91/19– у даљем тексту: Закон), спровео поступак јавне набавке у отвореном поступку број 0006/22, добра – Набавка рачунарске опреме

- да је Добављач доставио понуду бр. \_\_\_\_\_\_\_\_\_\_ од \_\_\_\_\_\_\_\_\_\_\_\_\_\_\_ године (у даљем тексту: Понуда), Рачунари која у потпуности испуњава захтеве Наручиоца из конкурсне документације;

- да је Наручилац у складу са чланом 146. Закона, на основу Понуде Добављача и Одлуке о додели уговора број: \_\_\_\_\_\_\_\_\_\_\_\_\_\_ од \_\_\_\_\_\_\_\_\_\_\_године, изабрао Добављача за реализатора предметне набавке.

**ПРЕДМЕТ УГОВОРА**

**Члан 1.**

Предмет овог уговора је набавка рачунарске опреме – рачунара за потребе Предшколске установе, у свему у складу са техничким карактеристикама, квалитетом и у количини из Обрасца структуре цене са упутством како да се попуни, који чини саставни део изабране Понуде Добављача бр. \_\_\_\_\_\_\_\_\_\_\_од \_\_\_\_\_\_\_\_\_\_\_\_\_\_ године.

У складу са изабраном Понудом, Добављач ће реализацију уговора делимично поверити следећим подизвођачима:

1)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,у делу\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(назив и седиште подизвођача) (део предмета набавке који ће избвршити преко подизвођача)*

 што чини \_\_\_\_% укупне вредности набавке;

2) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,у делу\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(назив и седиште подизвођача) (део предмета набавке који ће избвршити преко подизвођача)*

 што чини \_\_\_\_% укупне вредности набавке.

Под набавком рачунара из става 1. овог члана, подразумева се испорука рачунарске опреме на адресу Наручиоца.

 Рачунарска опрема која се испоручује мора бити фабрички нова, у оригиналном паковању и мора имати декларацију.

**ЦЕНА**

**Члан 2.**

Укупна уговорена вредност рачунарске опреме која је предмет овог уговора износи \_\_\_\_\_\_\_\_\_\_\_\_\_\_\_\_\_\_\_\_\_\_динара без ПДВ-а (словима без ПДВ-а\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) односно\_\_\_\_\_\_\_\_\_\_\_\_\_\_\_\_\_\_\_\_\_\_\_\_динара са обрачунатим ПДВ-ом (словима са обрачунатим ПДВ-ом\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_).

У укупну цену су укључени сви трошкови везани за уговорене услуге.

Уговорена цена је фиксна и не може се мењати до завршетка испоруке предметних добара у целости.

**РОК ЗА ИЗВРШЕЊЕ**

**Члан 3.**

Добављач се обавезује да рачунарску опрему испоручи у року од \_\_\_\_\_\_\_(*највише 60 дана)* од дана закључења уговора на адресу Предшколска установа, Вука Караџића 3а, Зрењанин.

**ГАРАНТНИ РОК**

**Члан 4.**

Добављач за испоручену рачунарску опрему даје гарантни рок \_\_\_\_\_\_\_\_\_\_\_\_\_ месеци (*минимум 36 месеци*). Гарантни рок почиње да тече од дана пријема рачунарске опреме.

**Члан 5.**

У току гарантног рока, Добављач је дужан да на први писани позив Наручиоца, о свом трошку отклони све недостатке који се односе на уговорени квалитет рачунарске опреме која је предмет уговора, а који нису настали неправилном употребом, као и сва оштећења која су проузрокована овим недостацима.

Добављач је у обавези да се у року од најдуже 48 сати одазове позиву Наручиоца и у року од најавише 2 радна дана од дана преузимања добра, отклони све недостатке.

Ако Добављач не приступи извршењу своје обавезе из претходног става овог члана и не изврши ту обавезу у року датом у позиву, Наручилац је овлашћен да за отклањање недостатака ангажује друго правно или физичко лице на терет Добављача, наплатом гаранције за отклањање грешака у гарантном року.

У случају да гаранција за отклањање грешака у гарантном року не покрива у потпуности трошкове настале ради отклањања недостатака из става 1. овог члана, Наручилац има право да тражи од Добављања накнаду штете, до пуног износа стварне штете.

**УГОВОРНА КАЗНА**

**Члан 6.**

У случају да Добављач не изврши испоруку уговорене рачунарске опреме у уговореном року својом кривицом, дужан је да Наручиоцу за сваки дан кашњења плати уговорну казну у висини 2%о (промила) без ПДВ-а, а највише 5% од вредности овог уговора без ПДВ-а.

Уговорна казна из става 1. овог члана се не примењује у случају поремећаја на тржишту који су проузроковани као последица пандемије заразне болести COVID-19.

**ПРИМОПРЕДАЈА РАЧУНАРСКЕ ОПРЕМЕ**

**Члан 7.**

Наручилац ће проверити да ли количина, врста и квалитет испоручене рачунарске опреме одговарају уговореној, односно да ли је испоручена рачунарска опрема у свему у складу са траженом врстом, техничким описом и другим каракретистикама наведеним у Обрасцу структуре цена са упутством како да се попуни, који чини саставни део изабране Понуде Добављача и уговора.

**Члан 8.**

У случају даКомисија за квалитативни и квантитативни пријем рачунарске опреме током примопредаје утврди да количина, врста или квалитет испоручене рачунарске опреме не одговара уговореној, одмах сачињава Рекламациони записник, у коме наводи у чему испорука није у складу са уговореном и доставља га Добављачу.

 Добављач је дужан, да по пријему Рекламационог записника, а најкасније у року уговореном за испоруку, испоручи рачунарску опрему у складу са Понудом и овим уговором.

 Из оправданих разлога, Наручилац може одобрити Добављачу накнадни рок за поступање по рекламацији који не може бити дужи од 7 (седам) дана од дана пријема писаног обавештења о одобреном накнадном року.

Уколико Добављач није у могућности да поступи по рекламацији ни у накнадном року из става 3. овог члана, Наручилац ће умањити исплату по рачуну који је дат за испоруку те рачунарске опреме.

**Члан 9.**

Ако Комисија нема примедби на испоручену рачунарску опрему или је Добављач отклонио недостатке уочене приликом примопредаје, Комисија за квалитативни и квантитативни пријем рачунарске опреме сачињава Записник у коме констатује да испоручена рачунарска опрема у свему одговара уговореној и доставља један примерак Добављачу.

 Отпремнице о испорученој рачунарској опреми чине саставни део Записника о квалитативном и квантитативном пријему рачунарске опреме.

**Члан 10.**

У случају видљивих недостатака, који нису били уочени приликом примопредаје **рачунара**, Наручилац ће рекламацију са Рекламационим записником доставити Добављачу по утврђивању недостатака, најкасније у року од 30 (тридесет) дана од дана пријема **рачунара**.

За све уочене недостатке – скривене мане, који нису били видљиви у моменту примопредаје **рачунара**, Наручилац ће рекламацију са Рекламационим записником доставити Добављачу по утврђивању недостатака, најкасније у року од 8 (осам) дана по утврђивању недостатака.

Добављач се обавезује да најкасније у року од 15 (петнаест) дана од дана пријема рекламације из става 1. и 2. овог члана, отклони недостатке или **рачунаре** са недостацима замени исправним.

**НАЧИН ПЛАЋАЊА**

**Члан 11.**

Плаћање Добављачу се врши по испоруци добара, на основу испостављене валидне фактуре, уплатом на текући рачун Добављача назначен на фактури.

Обавеза је Добављача да фактуру региструје у Централном регистру фактура, приступом одговарајућој веб апликацији Управе за трезор и у року од 3 (три) радна дана oд дана регистровања фактуре у Централном регистру фактура, достави на плаћање Наручиоцу.

Услов за валидност фактуре је потписан Записник комисије Наручиоца о квалитативном и квантитативном пријему добара у коме се констатује да испоручена рачунарска опрема по количини (квантитету) и карактеристикама (квалитету) одговара уговореној.

Исплата по фактури се може извршити само ако Наручилац нема рекламацију на испоручена добра, што се констатује у Записнику.

Ако Наручилац поднесе рекламацију на испоручену рачунарску опрему, рок за плаћање почиње да тече од дана када је недостатак отклоњен (рекламација решена у целости), а што се констатује у Записнику комисије Наручиоца о квалитативном и квантитативном пријему добара.

Обавезе које доспевају у износу \_\_\_\_\_\_\_\_\_\_\_ динара са ПДВ-ом у наредној буџетској години биће реализоване највише до износа средстава која ће им за ту намену бити одобрена у тој буџетској години.

**РОК ВАЖЕЊА УГОВОРА**

**Члан 12.**

Уговор производи правно дејство од дана потписивања од стране овлашћених лица обе уговорне стране и траје до истека гарантног рока за опрему која је предмет набавке.

**ЗАВРШНЕ ОДРЕДБЕ**

**Члан 13.**

Уговор може бити раскинут сагласном вољом уговорних страна.

Свака од уговорних страна може једнострано раскинути уговор у случају да друга страна не испуњава своје уговором преузете обавезе.

О раскиду уговора уговорна страна је дужна да писмено обавести другу уговорну страну.

**Члан 14.**

На све што није регулисано овим уговором примењиваће се одговарајући позитивни законски и други прописи који се односе на предмет уговора.

**Члан 15.**

Уговорне стране су сагласне да евентуалне спорове из овог уговорног односа решавају споразумно, а ако то није могуће, надлежан је Привредни суд у Зрењанину.

**Члан 16**.

 Овај уговор ступа на снагу када га потпишу обе уговорне стране и сачињен је у 4 (четири) истоветна примерака, од којих су по 2 (два) примерка за сваку уговорну страну.

**ДОБАВЉАЧ НАРУЧИЛАЦ**